"Mikulášske" farské korčuľovanie
2025-12-07 16:15 - 17:15 (Europe/Bratislava) | Zimný štadión Mariána Gáboríka, Hodžová 6844, Trenčín
Radi korčuľujete? Tak, neseďte doma a poďme sa spoločne hýbať! Pozývame vás na farské korčuľovanie, ktoré sa uskutoční na Zimnom štadióne Mariána Gáboríka na Sihoti v Trenčíne. Pozývame osobitne rodiny s deťmi prežiť nedeľné popoludnie spoločne na ľadovej ploche.
Vstupné dospelí 3 eurá, deti a študenti 2 eurá.

Zapaľujeme tretiu adventnú sviecu
2025-12-14 15:00 - 16:00 | Farská záhrada, Potočná 52/87, Trenčín, 91101, Slovenská republika
Pozývame všetkých farníkov na spoločné rozsvietenie treťej sviece na našom farskom adventnom venci. Spoločne sa stretneme o 15.00 hod. v našom kostole pri krátej eucharistickej adorácii, po nej sa presunieme na farský dvor, kde rozsvietime ďalšiu sviecu na adventnom venci.

Predvianočná svätá spoveď
2025-12-20 15:00 - 16:30 | farský Kostol sv. Stanislava (Opatová nad Váhom); filiálny Kostol sv. Jána Nepomuckého (Kubrá)
Sviatky Kristovho narodenia sú predo dvermi. V dňoch adventu sa pripravujeme, aby sme ich mohli náležite osláviť. No prípravy nemajú mať len vonkajší charakter – nákupy, darčeky, jedlo alebo vianočná nálada, ale majú mať predovšetkým pripraviť našu dušu na príchod Spasiteľa. V nasledujúcich dňoch vám ponúkame príležitosť zmieriť sa s Nebeským Otcom, ktorý nám vo svojej nevýslovnej láske zosiela svojho Syna. Využime v hojnej miere tieto dni na dobrú svätú spoveď, aby sme mohli v našich srdciach vybudovať pre Pána tie najkrajšie jasličky.

Spoločná svätá spoveď bude v našej farnosti v sobotu 20. decembra, popoludní od 15.00 hod. do 16.30 hod. Sviatosť zmierenia budeme vysluhovať vo farskom kostole v Opatovej i filiálnom kostole v Kubrej. Každú polhodinu bude možnosť pristúpiť ku svätému prijímaniu. Povzbudzujeme vás k dobrej duchovnej príprave na slávenie vianočných sviatkov.

Strieborná reťaz 2025
2025-12-21 14:00 - 15:00 | Farská záhrada, Potočná 52/87, Trenčín, 91101, Slovenská republika
Na farskom adventom venci rozsvietime už túto nedeľu poslednú zo štyroch adventných sviec. Je to neklamný dôkaz toho, že Vianoce sú už predo dvermi. Pri tejto príležitosti vás v nedeľu 21. decembra o 14.00 hod. pozývame do farskej záhrady v Opatovej na kultúrny program s názvom „Strieborná reťaz 2025“, ktorý pripravilo Občianske združenie Bagar, Farnosť Trenčín – Opatová a Dobrovoľný hasičský zbor Trenčín – Opatová. V programe vystúpia Opatovskí harmonikári a slovom bude pásmo sprevádzať rodáčka z Trenčína, významná divadelná a filmová osobnosť Ida Rapaičová.

Vianoce na ľade
2025-12-23 15:15 - 16:15, 2025-12-27 17:45 - 18:45, 2025-12-28 16:15 - 17:15, 2025-12-30 16:30 - 17:30, 2026-01-03 17:45 - 18:45, 2026-01-04 16:15 - 17:15, 2026-01-06 16:30 - 17:30 | Zimný štadión Mariána Gáboríka, Hodžová 6844, Trenčín
Radi korčuľujete? Tak, neseďte doma a poďme sa spoločne hýbať! Pozývame vás na farské korčuľovanie, ktoré sa uskutoční na Zimnom štadióne Mariána Gáboríka na Sihoti v Trenčíne. Pozývame osobitne rodiny s deťmi prežiť zimné popoludnie spoločne na ľadovej ploche.

Jasličková pobožnosť - Dieťa nádeje
2025-12-25 16:00 - 17:00 | Kostol sv. Stanislava, Potočná 484/88, Trenčín - Opatová nad Váhom
Aj v tomto roku pripravuje naša mládež na Vianoce „Jasličkovú slávnosť“. Aktuálne v čase, keď vrcholí jubilejný rok bude o nádeji. Dej divadelného predstavenia je postavený na rozprávaní postáv, ktoré sa spájajú s narodením Božieho Dieťaťa. Sčasti je inšpirovaný správami evanjelistov, zachytenými vo Svätom Písme a sčasti je fikciou, ktorá nás má upriamiť na slovko nádej. „Dieťa nádeje“, prináša do nášho sveta nové svetlo, svetlo nádeje. Nádej skrývajúcu sa v nepatrných „Božích pohladeniach“, ktoré vo vlastných životoch pocítili obyvatelia Nazareta, pocestní, rímski úradníci, pastieri, či mudrci. Stretnutie s Dieťaťom v každom z nich prebúdza nádej na nový život. Veríme, že i pre vás, ktorí sa rozhodnete prežiť sviatočné, popoludnie spolu s nami bude stretnutie s „Dieťaťom nádeje“ šancou na vianočnú premenu vo vašich životoch.

Koledovanie Dobrej noviny 2025
2025-12-26 14:00 - 17:00 | Opatová nad Váhom, Trenčín-Opatová, 911 01
Aj v tomto roku bude v našej farnosti prebiehať koledovanie Dobrej noviny. Malých koledníkov privítame v našich príbytkoch na II. sviatok vianočný (sv. Štefana) v popoludňajších hodinách. Ak máte záujem prijať koledníkov vo svojej domácnosti zapíšte sa od 4. adventnej nedele do pripraveného zoznamu vo farskom kostole v Opatovej. Koledovanie Dobrej noviny má v našej farnosti dlhú tradíciu, ktorú neporušíme ani v tomto roku.
Pozývame všetky deti a mládež, aby sa zapojili do koledovania a tak svojim talentom, schopnosťami, či jednoducho svojim voľným časom pomohli chudobným a núdznym. Motto tohto ročníka je Od Srdca k srdcu. Koledníci budú počas Vianoc poukazovať na jej veľkosť a pozývať deti i rodiny stať sa jej svedkami. Aj v 31. ročníku Dobrá novina vyzýva všetkých zapojiť sa do koledovania a zbierky, ktorou spoločne podporíme projekt v Etiópii.

Farské korčuľovanie za vysvedčenie
2026-02-01 16:15 - 17:15 | Zimný štadión Mariána Gáboríka, Hodžová 6844, Trenčín
Radi korčuľujete? Tak, neseďte doma a poďme sa spoločne hýbať! Pozývame vás na farské korčuľovanie, ktoré sa uskutoční na Zimnom štadióne Mariána Gáboríka na Sihoti v Trenčíne. Pozývame osobitne rodiny s deťmi prežiť nedeľné popoludnie spoločne na ľadovej ploche.
Vstupné dospelí 3 eurá, študenti 2 eurá a žiaci základných a materských škôl majú vstup zdarma.

Sviatosť zmierenia pred prvým piatkom
2026-02-02 16:00 - 17:00 | Kostol sv. Stanislava, Potočná 484/88, Trenčín - Opatová nad Váhom
Keďže sa blíži prvý piatok v mesiaci február, dávame do pozornosti možnosť prijať sviatosť zmierenia. Spovedať budeme v pondelok 2. februára od 16.00 do 17.00 hod. Chorých vyspovedáme v piatok 6. februára od 7.30 hod. za koľajami a od 8.00 hod. v Opatovej. V Kubrej bude príležitosť pristúpiť ku sviatosti zmierenia v pondelok, stredu a v piatok 30 minút pred sv. omšou. Spoveď chorých v Kubrej bude vo štvrtok 5. februára od 8.00 hod. Povzbudzujeme vás k dobrej príprave a účasti na svätej spovedi.

Fatimská sobota
2026-02-07 06:15 - 07:00 | Kostol sv. Stanislava, Potočná 484/88, Trenčín - Opatová nad Váhom
Pozývame vás na Pobožnosť Fatimskej soboty do farského Kostola sv. Stanislava v Opatovej nad Váhom. Príďte spoločne uvažovať nad tajomstvami ruženca. Po skončení pobožnosti budeme spoločne sláviť svätú omšu.
Evanjeliová výzva na pokánie a obrátenie, ktorú pri zjaveniach už mnoho ráz pripomenula naša nebeská Matka, je vždy aktuálna. Začiatky pobožnosti piatich prvých sobôt siahajú až do roku 1917, keď sa Panna Mária zjavila trom fatimským deťom Lucii, Hyacinte a Františkovi. Lucia odišla z Portugalska do kláštora v španielskom meste Pontevedra. 10. decembra 1925 sa jej zjavila Panna Mária s dieťaťom Ježišom.

Podmienky pre vykonanie Pobožnosti piatich prvých sobôt v mesiaci:
1. Vykonať si svätú spoveď – svätú spoveď si vykonáme na prvú sobotu alebo už pred ňou, za predpokladu, že sme pri svätom prijímaní v tento deň boli v stave posväcujúcej milosti a máme daný úmysel.
2. Pristúpiť k svätému prijímaniu – po svätom prijímaní je potrebné vzbudiť si úmysel svojimi slovami alebo napr. modlitbou anjela, ktorú naučil fatimské deti.
3. Pomodliť sa v ten deň ruženec – päť desiatkov, prípadne aj viac. Pred modlitbou si vzbudíme úmysel vynáhrady za hriešnikov.
4. Rozjímať aspoň štvrť hodiny o tajomstvách posvätného ruženca – môžeme uvažovať o niektorom z tajomstiev ruženca alebo o tajomstve života Ježiša Krista a jeho Matky.

Detský farský karneval
2026-02-14 15:00 - 18:00 | Kultúrny dom Opatová, Opatovská 96/218, Trenčín, Slovakia (Slovak Republic)
Sezóna plesov a bálov je tu a tak opäť po roku pripravujeme veľký farský detský karneval. V priestoroch kultúrneho domu v Opatovej čaká na vás trojhodinovka zábavy, tanca, súťaží a prekvapení. Preto už teraz chystajte masky, dobrú náladu a chuť sa výborne zabaviť.
Vstupenkou na náš farský detský karneval bude váš obľúbený koláč, prípadne niečo slané na chrumkanie s čím sa podelíte s ostatnými.
Tešia sa na vás vaši animátori.
Výzva na spoluprácu:
Milí priatelia, v súvislosti s pripravovaným detským farským karnevalom vás chceme opäť požiadať o pomoc so zabezpečením cien do tomboly. Ak máte možnosť – hľadáme drobné hračky (môžu byť aj použité, ale zachovalé), detské knižky, omaľovánky, farbičky, fixky alebo športové potreby. V mene šťastných karnevalových výhercov vám vopred zo ďakujeme.
Kontaktná osoba:
Matej Hamaj, e-mail: hamajmatej@gmail.com

Farské korčuľovanie
2026-02-15 16:15 - 17:15, 2026-03-01 16:15 - 17:15 | Zimný štadión Mariána Gáboríka, Hodžová 6844, Trenčín

Farské korčuľovanie
2026-03-29 16:15 - 17:15 | Zimný štadión Mariána Gáboríka, Hodžová 6844, Trenčín
Radi korčuľujete? Tak, neseďte doma a poďme sa spoločne hýbať! Pozývame vás na farské korčuľovanie, ktoré sa uskutoční na Zimnom štadióne Mariána Gáboríka na Sihoti v Trenčíne. Pozývame osobitne rodiny s deťmi prežiť popoludnie spoločne na ľadovej ploche.
Vstupné: Dospelí 3,00 eurá, Deti a študenti 2 eurá
